Kiri Te Kanawa

Dame Kiri Janette Te Kanawa (sündinud 6. märtsil 1944 Te Tai Rāwhitis Uus-Meremaal) on Uus-Meremaa ooperilaulja. 

1981. aastal, kui abiellusid Walesi prints Charles ja Diana Spencer, laulis ta Händeli pala "Let the Bright Seraphim", mida kuulas maailmas umbes 600 miljonit inimest.

Kui Te Kanawa oli laps, siis ta lapsendati. Nii sai ta iirlasest ema ja maoorist isa. Teismeeas ja 20. eluaastates oli ta Uus-Meremaa poptäht ja meelelahutaja.

Hariduse sai ta Aucklandis Saint Mary's College'is. Ooperilaulu õppis ta Dame Sister Mary Leo juhendusel. Lauljakarjääri alustas ta metsosopranina, hiljem – arengu käigus – jäi sopraniks. Tema helisalvestis "Nunnade koor" Starussi operetist "Casanova" oli Uus-Meremaa esimene kuldplaat (seda müüdi üle 5000 eksemplari).

2001. aasta juunis laulis ta Pärnus."Kaablipõleng katkestas Kiri Te Kanawa kontserdi" Eesti Päevaleht, 11. juuni 2001

Augustis 2009 teatas ta, et lõpetab lauljakarjääri aprillis 2010 Saksamaal Kölni Ooperiteatris toimuva kontserdiga."Kuulus sopran Kiri Te Kanawa lahkub ooperilavalt" ERR, 18. august 2009

 Isiklikku 
Te Kanawa abiellus 1967. aastal Desmond Parkiga, kellega oli tutvunud Aucklandis. Paar lapsendas kaks last: Antonia (1976) ja Thomase (1979). Abielu lahutati 1990. aastate lõpus.

Viited

Välislingid
Kiri Te Kanawa Fondi koduleht


Kategooria:Uus-Meremaa lauljad
Kategooria:Maoorid
Kategooria:Ooperilauljad
Kategooria:Sündinud 1944